OpenLLM-France/wikimedia huggingface dataset:
# Luis Sánchez Cuervo

Luis Sánchez Cuervo (Carrión de Calatrava, província de Ciudad Real, 21 de juny de 1876 - Vicálvaro, 28 de novembre de 1936) fou un enginyer espanyol, acadèmic de la Reial Acadèmia de Ciències Exactes, Físiques i Naturals.

## Biografia

Llicenciat en enginyeria de camins, canals i ports, fou el número 1 de la seva promoció i posteriorment treballà com a catedràtic d'electrotècnia de l'Escola Especial d'Enginyers de Camins i com a professor de matemàtiques a l'Acadèmia d'Aguilar. Exercí de Director General d'Obres Públiques i va fer nombrosos estudis per construir ferrocarrils elèctrics, com la rampa de Payares, així com d'aprofitaments hidràulics i línies per transmetre energia.
Fou vocal de la Comissió Permanent Espanyola d'Electricitat i de la Comissió Internacional Electrotècnica, membre de la Societé Française des Electriciens i el 1922 fou escollit acadèmic de la Reial Acadèmia de Ciències Exactes, Físiques i Naturals, en la que ingressà amb el discurs La energía i de la que en seria Secretari de la Secció de Ciències Físiques.
L'esclat de la guerra civil espanyola el va sorprendre a Vicálvaro, on hi era destinat com a enginyer en cap. Detingut el 28 de novembre de 1936 per milicians del Front Popular, fou assassinat d'un tret al clatell poc després.

## Referències

* ↑ Los ingenieros asesinados en la zona roja Arxivat 2019-01-28 a Wayback Machine., p. 18
* ↑ Biografia al web de la RAC
* ↑ La Real Academia de Ciencias Exactas, Físicas y Naturales de Madrid y el Cuerpo de Ingenieros de Caminos Arxivat 2017-01-22 a Wayback Machine. p. 268
# Cavia (Castella i Lleó)

* Per a altres significats, vegeu «Cavia (gènere)».
Cavia és un municipi de la província de Burgos a la comunitat autònoma de Castella i Lleó. Forma part de la comarca d'Alfoz de Burgos.

## Demografia

Evolució demogràfica :
| 1991 | 1996 | 2001 | 2004 |
| 202 | 239 | 240 | 255 |
# Years & Years

Years & Years és una formació musical originària de Londres, Regne Unit, de gènere pop, electrònica i R&B. Està formada per Olly Alexander (veu i teclat), Mikey Goldsworthy (baix) i Emre Turkmen (teclat).
El grup es va formar el 2010, després que el guitarrista Mikey Goldsworthy es traslladés des d'Austràlia al Regne Unit. Va ser allí on va conèixer al teclista Emre Turkmen. Poc temps després, Olly Alexander es va unir a la banda com a vocalista principal. Originalment era un grup de cinc integrants, amb Noel Leeman i Olivier Subria. No obstant això, Leeman va deixar la banda el 2013.
El seu debut es va produir amb el single «I Wish I Knew», el qual va ser llançat al juliol de 2012. El 2013, el grup va signar amb el segell discogràfic francès Kitsuné Records, i va llançar el seu segon single «Traps» al setembre de 2013. La banda va llançar «Real» a iTunes, al febrer de 2014. El vídeo musical de Real va comptar amb la participació d'Olly Alexander, Ben Whishaw, i l'exactor de Misfits, Nathan Stewart-Jarrett.
El 2014, el grup va signar amb Polydor Records, i va llançar el single «Take Shelter». El desembre de 2014, «Desire», va aconseguir el lloc número 22 en la llista de singles del Regne Unit. El gener de 2015, el seu sisè single «King», va ocupar el lprimer lloc al març de 2015, aconseguint d'aquesta manera reconeixement a nivell nacional.
El gener de 2015, Years & Years va guanyar el prestigiós Sound of... de 2015. També van ser nominats pels Brit Awards 2015.

## Membres

* Olly Alexander – Vocalista, teclat
* Mikey Goldsworthy – Baix
* Emre Turkmen – Teclat

## Discografia
### Àlbums d'estudi

* 2015:Communion

### EP i senzills

* 2012: «I Wish I Knew»
* 2013: «Traps» - «You & I»
* 2014: «Real» - «Eyes Shut»
* 2014: «Take Shelter» - «Breathe»
* 2014: «Desire» - «Memo»

## Referències

* ↑ O'Brien, George «Introducing Years & Years». The Line Of Best Fit, 20-02-2014.
* ↑ Rudick, Clarke «Real Talk with Tears & Years». Opening Ceremony, 09-04-2014 [Consulta: 15 setembre 2015].
* ↑ «Years & Years Live At Rescue Rooms». Arxivat de l'original el 2015-07-16.
* ↑ «Years & Years – I Wish I Knew».
* ↑ Cragg, George «Years & Years – Traps: New music». The Guardian, 07-08-2013.
* ↑ Baggs, Michael «Years & Years talk tours, 'Real' success, their mums and more». Gigwise, 20-05-2014.
* ↑ «YEARS & YEARS».
* ↑ «Years & Years - King». BBC.
* ↑ Youngs, Ian. «BBC News - Years & Years top BBC Sound Of 2015 list». Bbc.co.uk, 09-01-2015. [Consulta: 9 març 2015].
* ↑ Singh, Anita. «Brit Awards nominations list 2015: year of the male». Telegraph, 15-01-2015.
# Gregorio Gómez

Gregorio Gómez Álvarez (29 de desembre de 1921 - 11 de juny de 1988) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1950.

## Referències

* ↑ 1950 FIFA World Cup Brazil Arxivat 2011-10-25 a Wayback Machine.
* ↑ Gregorio Gómez Fitxa i estadístiques a la FIFA
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# André Jacques Garnerin

André Jacques Garnerin (París, 31 de gener 1769 - París, 18 d'agost 1823) fou un aeronauta francès inventor del paracaigudes. El paracaigudes fou estudiat científicament per primera vegada per Leonardo da Vinci (1452-1519), però va ser emprat per primera vegada l'any 1797 per l'aeronauta francès que el perfeccionà i anà utilitzant des d'alçades cada vegada més altes.
De jove estudià Física i el 1793 ingressà a l'exèrcit francès a on promocionà l'ús de globus amb finalitats militars. Però fou capturat i empresonat durant 2 anys a les hostilitats amb Anglaterra. Al seu retorn a França, va començar a fer ascensions en globus, donant la seva primera exhibició de paracaigudisme a París el 1797.
Garnerin es deixà caure sobre París, des d'un globus aerostàtic a una alçada d'uns 1.000 metres, en un paracaigudes proveït d'una barqueta en la qual viatjava, que formava part del baló amb què havia ascendit.
Garnerin, juntament amb la seva muller Jeanne Genieve, que va ser la primera dona en fer un vol en globus en solitari, van rebre el títol d'Aeronàutes Oficials de Napoleó fins que, el 2 de desembre de 1804, per una sèrie d'esdeveniments desafortunats, van ser destituïts d'aquest càrrec.

## Google Doodle

El 22 d'octubre de 2013 Google va crear un Google Doodle animat per a commemorar el 216è aniversari del seu primer salt en paracaigudes.
* Descens de André Jacques Garnerin en paracaigudes, el 22 Oct 1797
* Primer paracaigudes probat per Garnerin al Parc Monceau de Paris el 22 Octubre 1797
* André-Jacques Garnerin i Citoyenne Henri en un vol en globus el 8 de juliol de 1798

## Referències

* ↑ «André Jacques Garnerin» (en anglès). Encyclopædia Britannica, 2003.
* ↑ «André Jacques Garnerin». Gran Enciclopèdia Catalana. Barcelona: Grup Enciclopèdia Catalana.
* ↑ Earhart, Amelia. Por el placer de hacerlo. Notas sobre mis vuelos y las mujeres en la aviación. (en castellà). Macadán Libros, 2016, p. 194,195. ISBN 9788494129780.
* ↑ «Primer salt en paracaigudes d'André-Jacques Garnerin celebrat a Google Doodle» (en anglès). The Guardian, 22-10-2013. [Consulta: 23 octubre 2013].

## Vegeu també

* Cronologia de l'aviació
# Llorenç Mas Pons

Llorenç Mas Pons (Llucmajor, Mallorca, 1943) és un jugador de bitlles mallorquí.
Llorenç Mas fou campió de bitlles de les Illes Balears des de la temporada 1968-69 fins a la de 1980-81. De forma individual aconseguí el campionat d'Espanya les temporades 1972-73, 1975-76, 1986-87 i 1987-88; per equips les temporades del 1970 al 1976; i amb la selecció balear les temporades del 1971 al 1976. El 1975 fou subcampió d'Europa per triples i aconseguí la copa mundial el 1975 a l'Iran i el 1985 a Malàisia.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 10. Palma: Promomallorca, p. 318. ISBN 84-8661702-2.
# Castell Vermell

El Castell Vermell està ubicat al terme municipal d'Ibi, a la comarca de l'Alcoià, al País Valencià. S'ubica al cim d'un puig aïllat (800 m), al costat del nucli urbà. És un Bé d'Interés Cultural.
És d'origen islàmic, encara que ha patit reformes i modificacions posteriors, una d'elles per a incloure l'Ermita de Santa Llúcia dins del recinte, la construcció de la qual va transformar les estructures de l'antic castell, que era de planta quadrangular. Entre els pocs elements originals hi ha alguns trams del mur de tàpia i l'aljub.

## Referències

* Aquest article pren com a referència el text del Bé d'Interés Cultural incoat per la Conselleria de Cultura de la Generalitat Valenciana.
* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=1688.
# Willie Smit

Willie Smit (Lydenburg, 29 de desembre de 1992) és un ciclista sud-africà. El 2017 guanyà el campionat africà en ruta i a final d'any la classificació final de l'UCI Àfrica Tour.

## Palmarès

* 2012
** Vencedor d'una etapa al Tour de Maurici
* 2013
** Campió d'Àfrica sub-23 en contrarellotge
** 1r al 94.7 Cycle Challenge
* 2015
** 1r al Tour de Maurici i vencedor de 3 etapes
* 2016
** Vencedor d'una etapa al Tour de La Reunió
* 2017
** 1r a l'UCI Àfrica Tour
** 1r al Campionat d'Àfrica en ruta
** 1r a la Volta a Segòvia
** 1r a la Volta a Lleó
** 1r al Tour Meles Zenawi i vencedor d'una etapa
** Vencedor d'una etapa a la Volta a Zamora
** Vencedor d'una etapa a la Volta a Galícia
* 2019
** Vencedor d'una etapa al Mpumalanga Tour
* 2023
** 1r a l'Alanya Cup
* 2024
** 1r al Tour de Sakarya i vencedor d'una etapa

### Resultats a la Volta a Espanya

* 2019. 118è de la classificació general
* 2020. 73è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Faustino García-Moncó Fernández

Faustino García-Moncó Fernández (Santander, 13 d'octubre de 1916 - Madrid, 6 de juny de 1996) va ser un jurista, advocat de l'Estat i polític espanyol.

## Biografia

Llicenciat en Dret per la Universitat d'Oviedo, durant la Guerra Civil Espanyola va participar activament com Alferes Provisional en el bàndol revoltat dins del Terç de Requetès Nuestra Señora del Camino i altres unitats, destacant la seva presència en les ofensives d'Astúries, Aragó i Catalunya. Va ser condecorat per les seves accions amb la Medalla de Campanya, la Creu al Mèrit Militar i la Creu de Guerra.
Tres anys després d'acabar la guerra civil, el 1942, va ser nomenat advocat de l'Estat i destinat a la Delegació d'Hisenda de Bilbao. Abans d'accedir a llocs de responsabilitat en el règim franquista, va ser Director General Adjunt del Banco de Bilbao.
En 1957 va ser nomenat Sotssecretari de Comerç, per ser després designat Ministre de Comerç des de 1965 a 1969.

## Referències

* ↑ Governs d'Espanya 1931-2008
* ↑ Diario ABC de 23 de marzo de 1957, consultat el 25 de maig de 2010.
* ↑ Necrològica a El País
# Apogon semiornatus

Apogon semiornatus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba des del Mar Roig i el Golf d'Oman fins a KwaZulu-Natal (Sud-àfrica), el sud del Japó i Austràlia.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Peters, W. (C. H.). 1876. Übersicht der von Hrn. Prof. Dr. K. Möbius in Mauritius und bei den Seychellen gesammelten Fische. Monatsb. Akad. Wiss. Berlin 1876: 435-447.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Spreitenbach

Spreitenbach és un municipi del cantó d'Argòvia (Suïssa), situat al districte de Baden.

## Enllaços externs

* Web oficial del municipi
# Lü Yin

* Per altres persones anomenades semblant, vegeu Lu Yin
Lü Yin (呂諲) (712–762), formalment Comte Su de Xuchang (須昌肅伯), va ser un administratiu de la Dinastia Tang xinesa, servint com a canceller durant el regnat de l'Emperador Suzong. Els historiadors sovint el consideren més capaç com un governador regional, més endavant en la seva carrera, que com canceller.

## Abans servint com canceller

Lü Yin va néixer en el 712, al voltant de l'època en què l'Emperador Xuanzong es va convertir en emperador. La seva família era de la Prefectura Pu (蒲州, a grans trets l'actual Yuncheng (Shanxi)) i rastrejaven la seva ascendència fins al clan governant Jiang de Qi durant el període de Primaveres i Tardors. El mateix Lü es deia que era ambiciós i estudiós de jove, però era pobre i no podia mantenir-se. Un home ric de la seva localitat, Cheng Chubin (程楚賔) va quedar impressionat amb el talent de Lü i va creure que algun dia podria ser reeixit, així que Cheng va decidir donar la seva filla a Lü en matrimoni. Després del casament, tant Cheng Chubin com el seu fill Cheng Zhen (程震) van donar suport financer a Lü, permetent a Lü visitar la capital de la Dinastia Tang, Chang'an.
A inicis de l'era Tianbao de l'Emperador Xuanzong (742-756), Lü va aprovar l'examen imperial i va ser fet comissari del Comtat Ningling. L'inspector del circuit, Wei Zhi (韋陟), va quedar impressionat amb el talent de Lü i el va recomanar a servir com inspector adjunt.

## Anotacions

* ↑ E.g., Nou Llibre de Tang, vol. 140 Arxivat 2008-09-21 a Wayback Machine..
* ↑ Nou Llibre de Tang, vol. 75 Arxivat 2009-12-19 a Wayback Machine..
* ↑ Llibre de Tang, vol. 185, part 2 Arxivat 2008-09-17 a Wayback Machine..

## Referències

* Llibre de Tang, vol. 185, part 2 Arxivat 2008-09-17 a Wayback Machine..
* Nou Llibre de Tang, vol. 140 Arxivat 2008-09-21 a Wayback Machine..
* Zizhi Tongjian, vols. 217, 218, 220, 221 i 222.
# Centralia (Illinois)

Centralia és una població dels Estats Units a l'estat d'Illinois. Segons el cens del 2000 tenia 14.136 habitants.

## Demografia

Segons el cens del 2000, Centralia tenia 14.136 habitants, 5.784 habitatges, i 3.568 famílies. La densitat de població era de 727,7 habitants/km².
Dels 5.784 habitatges en un 28,1% hi vivien nens de menys de 18 anys, en un 43,1% hi vivien parelles casades, en un 14,6% dones solteres, i en un 38,3% no eren unitats familiars. En el 34,5% dels habitatges hi vivien persones soles el 17% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,95.
Per edats la població es repartia de la següent manera: un 24,3% tenia menys de 18 anys, un 8,1% entre 18 i 24, un 25,9% entre 25 i 44, un 22,2% de 45 a 60 i un 19,6% 65 anys o més.
L'edat mediana era de 40 anys. Per cada 100 dones de 18 o més anys hi havia 80,5 homes.
La renda mediana per habitatge era de 31.905 $ i la renda mediana per família de 39.123 $. Els homes tenien una renda mediana de 30.511 $ mentre que les dones 21.967 $. La renda per capita de la població era de 17.174 $. Aproximadament l'11,2% de les famílies i el 14,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centralia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Centralia». American Fact Finder. Oficina del Cens dels Estats Units, 12-01-2010.
# Fenocristall

Un fenocristall (del grec: phainein brillar) és un cristall d'una mida que sigui visible a ull nu. Hi ha fenocristalls amb mides que van des d'un mil·límetre a deu centímetres.
Sinònims :
* megacristall
* porfiroblast
* fenoblast
* macrocristalls
Els fenocristalls sovint estan associats als micròlits.

## Referències

* ↑ «fenocristall». DIEC2. Institut d'Estudis Catalans. [Consulta: 19 juny 2021].
# Guamaggiore

Guamaggiore (en sard, Guamajori) és un municipi italià, dins de la Província de Sardenya del Sud. L'any 2007 tenia 1.082 habitants. Es troba a la regió de Trexenta. Limita amb els municipis de Gesico, Guasila, Ortacesus i Selegas.

## Administració

Llista d'alcaldes :
| Període | Identitat | Partit |
| 2006- | Gian Franco Mungianu | Llista cívica |
# Messier 43

Messier 43 (També coneguda com a Nebulosa de Mairan, M43oNGC 1982) és una nebulosa difusa, de reflexió i emissió, situada a la constel·lació d'Orió. Va ser descoberta per Jean-Jacques Dortous de Mairan; al 1769 Charles Messier la catalogà amb el número M43. William Herschel la va catalogar com a regió HII.
La nebulosa de Mairan forma part de la nebulosa d'Orió, i està separada de la nebulosa principal per un filament de pols. Sembla estar excitada per l'estrella HD 37061, Nu Orionis, i que contindria en el seu interior una petita nebulosa estel·lar..

## Referències

* 1 2 Afirmat a: SIMBAD.

## Enllaços externs

* SEDS (anglès)
* Dades astronòmiques SIMBAD (anglès)
# Spremberg

Spremberg (baix sòrab: Grodk) és una ciutat alemanya que pertany a l'estat de Brandenburg. Es troba a 20 kilòmetres de Cottbus i a 25 kilòmetres de la frontera amb Polònia.

## Evolució demogràfica

* Evolució demogràfica en els límits de 2020
* Evolució actual i les previsions demogràfiques
| Any | Població |
| 1875 | 19 546 |
| 1890 | 20 239 |
| 1910 | 24 472 |
| 1925 | 27 178 |
| 1933 | 29 205 |
| 1939 | 30 989 |
| 1946 | 26 555 |
| 1950 | 27 879 |
| 1964 | 37 222 |
| 1971 | 32 635 |
| 1981 | 30 565 |
| 1985 | 30 739 |
| 1989 | 30 195 |
| Any | Població |
| 1990 | 29 665 |
| 1991 | 29 116 |
| 1992 | 28 843 |
| 1993 | 28 872 |
| 1994 | 29 165 |
| 1995 | 28 935 |
| 1996 | 28 974 |
| 1997 | 28 881 |
| 1998 | 28 588 |
| 1999 | 28 407 |
| Any | Població |
| 2000 | 28 160 |
| 2001 | 27 715 |
| 2002 | 27 376 |
| 2003 | 27 059 |
| 2004 | 26 888 |
| 2005 | 26 416 |
| 2006 | 25 952 |
| 2007 | 25 484 |
| 2008 | 25 050 |
| 2009 | 24 718 |
| Any | Població |
| 2010 | 24 373 |
| 2011 | 22 773 |
| 2012 | 22 618 |
| 2013 | 22 431 |
| 2014 | 22 326 |
| 2015 | 22 232 |
| 2016 | 22 750 |
| 2017 | 22 456 |
| 2018 | 22 175 |
| 2019 | 21 998 |
| 2020 | 21 749 |

## Ajuntament

El consistori està format per 33 regidors, repartits
* CDU 10 regidors (31,9%)
* Die Linke 7 regidors (21,3%)
* SPD 5 regidors (16,9%)
* FDP 1 regidor (3,3%)
* Wahlergruppe, 2 regidors (6,7%)
* Pro Georgenberg/Slamen, 2 regidors (5,3%)
* Spremberg Lan, 2 regidors (4,9%)
* Brandschutz, 1 regidor (4,2%)
* Independents, 1 regidor (2,7%)
* DSU 1 regidor (1,3%)

## Fills il·lustres

* Emil Fromm, compositor i organista (1835-[...?])

## Enllaços externs

* Web oficial

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Lübbenau

Lübbenau o Lübbenau/Spreewald (baix sòrab: Lubnjow) és una ciutat alemanya que pertany a l'estat de Brandenburg. Està situada 84 kilòmetres al sud-est de Berlín als marges del Spreewald.

## Nuclis de població

* Lübbenau/Spreewald (Lubnjow)
* Bischdorf (Wótšowc)
* Boblitz (Bobolce)
* Groß Beuchow (Buchow) amb GT Klein Beuchow (Buchojc)
* Groß-Klessow (Klěšow) amb GT Klein Klessow (Klěšojc) i Redlitz
* Groß Lübbenau (Lubń)
* Hindenberg (Želnojce)
* Klein Radden (Radync) amb GT Groß Radden (Radyn)
* Kittlitz (Dłopje) amb GT Eisdorf (Stanšojce), Lichtenau (Lichtnow), Schönfeld (Tłukom)
* Krimnitz (Kśimnice)
* Lehde (Lědy)
* Leipe (Lipje)
* Ragow (Rogow)
* Zerkwitz (Cerkwica)

## Història

Lübbenau fou esmentat per primer cop en un document de vendes l'any 1315, però es creu que és molt més antic a causa de les excavacions sota del castell, que mostren restes dels segles VIII i IX.
De 1364 a 1635, Lübbenau formà part del Regne de Bohèmia, i fins al 1815 formà part de l'Electorat de Saxònia. De 1815 a 1918, Lübbenau fou governat pel Regne de Prússia.

## Ajuntament

Està format per 28 regidors que el 2008 eren dels partits:
* CDU 7 regidors
* SPD 9 regidors
* Die Linke 7 regidors
* Alternativa Ciutadana, 4 regidors
* Grüne 1 regidor
* Fraktionslos, 1 regidor

## Enllaços externs

* www.luebbenau-spreewald.de
# Centralia (Missouri)

Centralia és una població dels Estats Units a l'estat de Missouri. Segons el cens del 2000 tenia 3.774 habitants.

## Demografia

Segons el cens del 2000, Centralia tenia 3.774 habitants, 1.505 habitatges, i 1.032 famílies. La densitat de població era de 575,9 habitants per km².
Dels 1.505 habitatges en un 37,7% hi vivien nens de menys de 18 anys, en un 53,3% hi vivien parelles casades, en un 12,6% dones solteres, i en un 31,4% no eren unitats familiars. En el 27,7% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,97.
Per edats la població es repartia de la següent manera: un 28,2% tenia menys de 18 anys, un 7,3% entre 18 i 24, un 27,9% entre 25 i 44, un 19,1% de 45 a 60 i un 17,5% 65 anys o més.
L'edat mediana era de 36 anys. Per cada 100 dones de 18 o més anys hi havia 77,8 homes.
La renda mediana per habitatge era de 34.475 $ i la renda mediana per família de 40.671 $. Els homes tenien una renda mediana de 30.399 $ mentre que les dones 21.115 $. La renda per capita de la població era de 17.583 $. Entorn del 2,8% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Centralia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Centralia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Banadirís

Els banadirís (benadirís) o poble benadirí (banadirí), també coneguts en somali com a reer hamar (somali: reer xamar), són un poble que habita la regió de Banaadir, i especialment les ciutats de Mogadiscio i Merka. Estan emparentats als somalis però descendeixen de comerciants àrabs establerts a la zona vers el segle x i que es van casar amb dones locals.
La major part dels benadirís es dedica al comerç i als negocis en general, i també a la pesca.

## Bibliografia

* United Nations Office for the Coordination of Humanitarian Affairs (2002) Un estudi de les minories a Somàlia
# Fennimore

Fennimore és una població dels Estats Units a l'estat de Wisconsin. Segons el cens del 2000 tenia 2.387 habitants.

## Demografia

Segons el cens del 2000, Fennimore tenia 2.387 habitants, 1.021 habitatges, i 622 famílies. La densitat de població era de 622,7 habitants per km².
Dels 1.021 habitatges en un 28% hi vivien nens de menys de 18 anys, en un 48,8% hi vivien parelles casades, en un 0% dones solteres, i en un 39% no eren unitats familiars. En el 32% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,2% tenia menys de 18 anys, un 9,4% entre 18 i 24, un 25,8% entre 25 i 44, un 20,1% de 45 a 60 i un 21,6% 65 anys o més.
L'edat mediana era de 40 anys. Per cada 100 dones de 18 o més anys hi havia 83,2 homes.
La renda mediana per habitatge era de 34.453 $ i la renda mediana per família de 42.287 $. Els homes tenien una renda mediana de 33.095 $ mentre que les dones 20.274 $. La renda per capita de la població era de 18.701 $. Aproximadament el 4,1% de les famílies i el 7,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fennimore» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Fennimore». American Fact Finder. Oficina del Cens dels Estats Units, 12-01-2010.